Р  Е  Ш  Е  Н  И  Е

№  				  	      07.04.2008 г.			                 гр.Левски

В  ИМЕТО НА НАРОДА

Левченски районен съд			                       ІІІ наказателен състав
на 07.04.2008 г.
в публично заседание в следния състав:
                                                                                   Председател: Евгения Рачева
секретар Янка Димитрова
като разгледа докладваното от съдия Рачева
а.н.д. № 20084410200201 по описа за 2008 г.
и на основание данните по делото и закона, за да се произнесе, взе предвид следното:
Производството е по реда на Указа за борба с дребното хулиганство.
Акт №2/07.04.2008 г. за установяване на административно нарушение по чл.1, ал.2 от УБДХ е съставен от мл.ПИ А.Вълков срещу П.В. от гр.Б., ул.”Л.” № *, вх.*, ет.*, ап.*, ЕГН **********, за това, че В. на 05.01.2008 г. около 00:00 часа в гр.Белене, на ул. “Иван Вазов”, в дискотека “Бонкерс”, е участвал в сбиване, осъществил е непристойна проява, изразена в употреба на ругатни и псувни на публично място пред повече хора, с което е нарушил обществения ред и спокойствието на гражданите. 
Акт №3/07.04.2008 г. за установяване на административно нарушение по чл.1, ал.2 от УБДХ е съставен от мл.ПИ А.В. срещу И.И. от гр.Б., ул.”Л.” № *, вх.*, ет.*, ап.*, ЕГН **********, за това, че И. на 05.01.2008 г. около 00:00 часа в гр.Белене, на ул. “Иван Вазов”, в дискотека “Бонкерс”, е участвал в сбиване, осъществил е непристойна проява, изразена в употреба на ругатни и псувни на публично място пред повече хора, с което е нарушил обществения ред и спокойствието на гражданите. 
Нарушителите са подписали актовете, като са написали, че нямат възражения.
В съдебно заседание В. пояснява, че не е участвал в сбиване, никого не е удрял, а е използвал ругатни и псувни, защото е бил предизвикан от лицата, които са имали спречкване с брат му И. И.. Последният в с.з. също отрича да е удрял някого, признава, че е блъснал момче на име И., но след като последният преди това го е блъснал. Обяснява още, че е възможно да е използвал ругатни и псувни по адрес на компанията на две момичета, заради поведението на едното от които е станало спречкването. И двамата нарушители изразяват съжаление за случилото се.
Според показанията на актосъставителя В., деянието по УБДХ е извършено от нарушителите след полунощ на 06.01.2008 г. и е допусната грешка в актовете, като е посочен 0:00 часа на 05.01.2008 г. Обяснява грешката си с неправилното посочване на часа от страна на полицая, писал под диктовка на компютър обясненията на някои от очевидците.
Съдът, като съобрази обясненията на В. и И., показанията на свидетеля В.и материалите по преписката, намира за установено следното:
Актовете за установяване на административно нарушение по УБДХ са незаконосъобразни, тъй като не отразяват правилно фактическата обстановка по случая. 
Безпротиворечиво се изясни по делото, че нарушаването на обществения ред в дискотека „Бонкерс” в гр.Белене е станало в малките часове на 06.01.2008г., и че всъщност компаниите на участвалите в спречкването младежи са били във въпросната дискотека на 05.01.2008 г. срещу 06.01.2008 г., а не на 04.01.2008 г. срещу 05.01.2008 г. Според съда причина за невярното отразяване на времето на нарушението е неправилното посочване на часа на нарушението – вместо 24:00 часа на 05.01.2008 г., което би означавало „на 5-ти срещу 06.01.2008 г.”, е записано 00:00 часа на 05.01.2008 г., което означава „на 4-ти срещу 05.01.2008 г.”. Като най-достоверен източник на сведения за датата и часа на деянието може да служи докладната записка на полицая от група ООРП при РПУ гр.Белене И., който е бил дежурен за времето от 20:30 часа на 05.01.2008 г. до 08:30 часа на 06.01.2008г., и който е посетил въпросната дискотека след съответно разпореждане. От тази докладна записка се изяснява, че спречкването между отделните компании е станало в малките часове на 06.01.2008 г. В този смисъл са и показанията на актосъставителя В..
От всичко изложено се установява, че на посочените в АУАН дата и час – 05.01.2008 г., около 00:00 часа – не е имало сбиване и непристойна проява по смисъла на УБДХ, с която да е нарушен обществения ред и спокойствието на гражданите в „Бонкерс” в гр.Белене и която да е осъществена от В. и И., поради което последните следва да бъдат оправдани. 
Предвид горното, съдът 
Р Е Ш И :
ОПРАВДАВА на основание чл.6, б.”в” от УБДХ П.В. от гр.Б., ул.”Л.” № *, вх.*, ет.*, ап.*,***, ЕГН **********, за деянието, за което му е съставен акт за установяване на административно нарушение № 2/07.04.2008г. по чл.1, ал.2 от УБДХ – за това, че на 05.01.2008 г., около 00:00 часа в гр.Белене, на ул. “Иван Вазов”, в дискотека “Бонкерс”, е участвал в сбиване, осъществил е непристойна проява, изразена в употреба на ругатни и псувни на публично място пред повече хора, с което е нарушил обществения ред и спокойствието на гражданите. 
	ОПРАВДАВА на основание чл.6, б.”в” от УБДХ И.И. от гр.Б., ул.”Л.” № *, вх.*, ет.*, ап.*, ***, ЕГН **********, за деянието, за което му е съставен акт за установяване на административно нарушение № 3/07.04.2008 г. по чл.1, ал.2 от УБДХ – за това, че на 05.01.2008 г., около 00:00 часа в гр.Белене, на ул. “Иван Вазов”, в дискотека “Бонкерс”, е участвал в сбиване, осъществил е непристойна проява, изразена в употреба на ругатни и псувни на публично място пред повече хора, с което е нарушил обществения ред и спокойствието на гражданите. 
	РЕШЕНИЕТО на съда е окончателно и не подлежи на обжалване. 
	ДА СЕ ИЗПРАТИ препис от решението на РПУ-Белене за сведение. 

					        		                     ПРЕДСЕДАТЕЛ: